钦定古今图书集成/明伦汇编/氏族典/第244卷 > 张近
## 钦定古今图书集成/明伦汇编/氏族典/第244卷 > 张近

按《宋史张近传》：“近字几仲，开封人。第进士，累迁大理
正，提举河北东路常平、西路刑狱，入为刑部员外郎、
大理少卿，以集贤殿修撰知瀛州。八年，累加显谟阁
待制、直学士，徙知太原府，以疾提举洞霄宫。先，承诏
买马二千给牧户，近悉敛诸民而不予直，为御史所
劾，失学士。二年而复之，卒。”